EH Bildu talde parlamentarioari atxikitako foru parlamentari Txomin González Martínez jaunak idatzizko galdera aurkeztu du (10-22-PES-00174). Hona Nafarroako Gobernuko Osasuneko kontseilariak galderan azaltzen diren gaiei buruz eman beharreko informazioa:

Mediku espezialisten murrizketa hori gertatu al da Osasunbidea-Nafarroako Osasun Zerbitzuaren giza baliabideak kontabilizatzeko moduan aldaketak egiteagatik? Baiezkoan, zer aldaketa egin da eta zergatik?

Jardueraren Oroitidazkian plantillari buruz argitaratutako datuak SAP-Recursos Humanos aplikaziotik atera dira. 2021. urterako, oroitidazkiko datuak (oraindik argitaratu gabeak) Tableau tresnarekin prestatu dira, Funtzio Publikoko Zuzendaritza Nagusiak definitutako datu-kargatzeetatik abiatuta. Berritasun horren ondorioz, beste modu batera kalkulatu dira urteko plantillak. Orain arte askoz nekezagoa zen kalkulua eta, horrenbestez, akats gehiago egiten ziren. 2018an detektatutako akats nagusia izan da espezialistatzat sailkatzea beste fakultatibo batzuk.

Beheko taulan xehetasunez ageri dira argitaratutako oroitidazkietako datuak eta 2021ekoak (azken horiek argitaratu gabe daude).

|  |  |  |  |  |  |
| --- | --- | --- | --- | --- | --- |
|  | **2018** | **2019** | **2020** | **2021** | **ARGITARATUTAKO OROITIDAZKIAK (SAP)** |
| Fakultatibo espezialistak | 1.947 | 1.716 | 1.347 | 1.214 | **ORAINDIK ARGITARATU GABEKO OROITIDAZKIA (TABLEAU)** |
| Beste fakultatibo batzuk | 597 | 872 | 881 | 847 | **TABLEAU-REKIN LORTUTAKO DATUAK** |
| **Fakultatiboak, guztira** | **2.544** | **2.588** | **2.228** | **2.061** |  |
|  |   | % 1,73 | -% 13,91 | -% 7,50 |  |

Azaldutakoarekin bat etorriz, berriz kalkulatu da espezialista kopurua urtez urte, irizpide berriaren arabera, eta emaitza beheko taulan ageri da:

|  |
| --- |
| **TRESNA BERRIAREN arabera:** |
|  | **2018** | **2019** | **2020** | **2021** |
| Fakultatibo espezialistak | 1.171 | 1.189 | 1.198 | 1.226 |
| Beste fakultatibo batzuk | 822 | 836 | 830 | 838 |
| **Fakultatiboak, guztira** | **1.993** | **2.025** | **2.028** | **2.064** |
|  |   | % 1,60 | % 0,15 | % 1,78 |
| ***Aldea (Tableau-SAP)*** | ***-551*** | ***-563*** | ***-200*** | ***3*** |

Mediku espezialisten kopurua kontabilizatzeko modua aldatu ez bada, nola uler daiteke murrizketa hori eta zer aldaketa egon da medikuntzako espezialitate bakoitzean, alegia, traumatologia, ginekologia eta abar?

Jada aurreko erantzunean azaldu dugu nola kontabilizatu diren espezialisten datuak.

Hori guztia jakinarazten dut, Nafarroako Parlamentuko Erregelamenduaren 194. artikulua betez.

Iruñean, 2022ko ekainaren 21ean

Osasuneko kontseilaria: Santos Induráin Orduna